Ջովանի Սիմեոնե

Ջովանի Սիմեոնե (իսպ.՝ Giovanni Simeone, հուլիսի 5, 1995(1995-07-05), Բուենոս Այրես, Արգենտինա), արգենտինացի պրոֆեսիոնալ ֆուտբոլիստ։ Ներկայումս հանդես է գալիս Վերոնայի կազմում։ Խաղում է կենտրոնական հարձակվողի դիրքում։ Նախկին ֆուտբոլիստ և ֆուտբոլային մարզիչ Դիեգո Սիմեոնեի որդին է։


== Ակումբային կարիերա ==


=== Ռիվեր Փլեյթ ===
Սիմեոնեն Ռիվեր Փլեյթի ակադեմիայի սան է։ 2011 թվականի նոյեմբերին նա 3 տարվա պայմանագիր կնքեց ակումբի հետ։ Իր պրոֆեսիոնալ դեբյուտը նշեց 2013 թվականի օգոստոսի 4-ին՝ Խիմնասիա ի Էսգրիմա Լա Պլատայի դեմ խաղում։ Օգոստոսի վերջում նա երկարաձգեց իր պայմանագիրը մինչև 2016 թվականը։ Իր առաջին գոլը խփեց սեպտեմբերի 8-ին՝ Տիգրեի դեմ խաղում։ 2014 թվականի հոկտեմբերի 17-ին Սիմեոնեն գոլի հեղինակ դարձավ Հարավամերիկյան գավաթի Լիբերտադի դեմ խաղում։ Նա գոլ խփեց նաև Լիբերտադի դեմ պատասխան խաղում՝ օգնելով իր թիմին հաղթահարել պարագվայական թիմի արգելքը։ Այս մրցաշրջանում նա Ռիվեր Փլեյթի հետ նվաճեց Հարավամերիկյան գավաթը, ինչպես նաև՝ հաղթեց Արգենտինայի առաջնությունը։ 2015 թվականին Սիմեոնեն նվաճեց Լիբերտադորեսի գավաթը և Ռեկոպա Սուդամերիկանան՝ չանցկացնելով ոչ մի հանդիպում այս մրցաշարերում։
2015 թվականի հուլիսի 6-ին Սիմեոնեն 1 տարվա պայմանագիր կնքեց Բանֆիլդի հետ։ Իր դեբյուտը նշեց հուլիսի 12-ին՝ Կիլմեսի դեմ խաղում՝ այս խաղում խփելով խաղի միակ գոլը։ Օգոստոսի 4-ին՝ Արսենալ Սարանդիի դեմ խաղում նա դարձավ դուբլի հեղինակ՝ օգնելով իր թիմին հաղթել 4-1 հաշվով։ Բանֆիլդի կազմում Սիմեոնեն անցկացրեց 29 հանդիպում՝ դառնալով 12 գոլի հեղինակ։


=== Ջենոա ===
2016 թվականի օգոստոսի 18-ին Սիմեոնեն 3 միլիոն եվրոյի դիմաց տեղափոխվեց Ջենոա։ Իր դեբյուտը ակումբի կազմում նշեց սեպտեմբերի 18-ին՝ Սասուոլոյի դեմ խաղում։ Իր առաջին գոլը խփեց սեպտեմբերի 25-ին՝ Պեսկարայի դեմ խաղում։ Նոյեմբերի 27-ին՝ Յուվենտուսի դեմ խաղում նա դարձավ դուբլի հեղինակ՝ օգնելով իր թիմին հաղթել 3-1 հաշվով։ Դեկտեմբերի 18-ին՝ Պալերմոյի դեմ խաղում Սիմեոնեն դարձավ 2 գոլի և 1 գոլային փոխանցման հեղինակ, սակայն Ջենոան պարտվեց 3-4 հաշվով։ 2017 թվականի հունվարի 29-ին նա դուբլ ձևակերպեց Ֆիորենտինայի դեմ խաղում՝ փրկելով իր թիմին պարտությունից։ 2016-17 մրցաշրջանում Սիմեոնեն անցկացրեց 36 հանդիպման՝ դառնալով 13 գոլի և 2 գոլային փոխանցման հեղինակ։


=== Ֆիորենտինա ===
2017 թվականի օգոստոսի 16-ին Սիմեոնեն 5 տարվա պայմանագիր կնքեց Ֆիորենտինայի հետ։ Իր դեբյուտը նշեց օգոստոսի 20-ին՝ Ինտերի դեմ խաղում։ Իր առաջին գոլը խփեց սեպտեմբերի 10-ին՝ Վերոնայի դեմ խաղում։ 2018 թվականի ապրիլի 29-ին Սիմեոնեն հետ-տրիկ հեղինակեց Նապոլիի դեմ խաղում՝ օգնելով իր թիմին հաղթել 3-0 հաշվով։ Իր առաջին մրցաշրջանում Ֆիորենտինայի կազմում արգենտինացին մասնակցեց 40 հանդիպման՝ դառնալով 14 գոլի հեղինակ։


== Միջազգային կարիերա ==
Արգենտինայի Մ20 հավաքականի կազմում Սիմեոնեն մասնակցեց 2015 թվականի Հարավային Ամերիկայի առաջնությանը՝ դառնալով առաջնության լավագույն ռմբարկուն խփած 9 գոլով և օգնելով Արգենտինային իր պատմության մեջ 5-րդ անգամ հաղթել մրցաշարը։ Մ20 հավաքականի կազմում նա մասնացկեց նաև 2015 թվականի աշխարհի առաջնությանը, սակայն այստեղ Արգենտինան դուրս մնաց խմբային փուլից։
Արգենտինայի օլիմպիական հավաքականի կազմում Սիմեոնեն մասնակցեց 2016 թվականի ամառային օլիմպիական խաղերին։ Նա փոխարինման դուրս եկավ թիմի բոլոր 3 խաղերում, սակայն Արգենտինան չկարողացավ հաղթահարել խմբային փուլի արգելքը։


== Կարիերայի վիճակագրություն ==


=== Ակումբային վիճակագրություն ===
2018 թվականի հունիսի 20-ի դրությամբ


== Նվաճումներ ==


=== Ակումբային ===
Ռիվեր ՓլեյթԱրգենտինայի առաջնություն․ 2014 Ֆինալ
Հարավամերիկյան գավաթ․ 2014
Ռեկոպա Սուդամերիկանա․ 2015
Լիբերտադորեսի գավաթ․ 2015


=== Մայրցամաքային ===
Արգենտինա Մ20Հարավային Ամերիկայի Մ20 առաջնություն․ 2015


=== Անհատական ===
Հարավային Ամերիկայի Մ20 առաջնության լավագույն ռմբարկու․ 2015


== Ծանոթագրություններ ==


== Արտաքին հղումներ ==
Սիմեոնեի պաշտոնական Ֆեյսբուքի էջը
Սիմեոնեի պաշտոնական Տվիտերի էջը
Սիմեոնեն transfermarkt-ում
Սիմեոնեն soccerbase.com-ում
Սիմեոնեն WhoScored.com կայքում
Սիմեոնեն ՖԻՖԱ-ի պաշտոնական կայքում Archived 2017-07-11 at the Wayback Machine.